הוועדה המיוחדת לענייני מחקר ופיתוח מדעי וטכנולוגי, כנסת 15, פרוטוקול מספר 16, 1999-11-09 11:00

אליעזר כהן: אני פותח את הישיבה.

אליעזר כהן: "ההתפתחות התעשייתית בארץ והשימוש ההולך וגדל בטכנולוגיות מתקדמות הביאו להגברת השימוש בחומרים מסוכנים ורעילים בתהליכי ייצור שונים או במוצרים מוגמרים.

אליעזר כהן: כמויות גדולות של חומרים מסוכנים נמצאות במפעלים, מתקנים ומחסנים, ומהווים סכנה לריכוזי אוכלוסייה הסמוכים להם, במקרים של אירועים חריגים.

אליעזר כהן: " מטרת המסמך - נייר רקע; "המסמך יציג התייחסות לנושא" - וזאת העילה המרכזית לדיון - "תקלות פוטנציאליות הקשורות בשימוש בחומרים המסוכנים בשילוב עם המעבר לשנת 2000".

אליעזר כהן: הכוונה להיערכות המפעלים לקראת באג 2000 והסכנות הטמונות בחוסר מוכנות.

אליעזר כהן: השאלה המרחפת בחדר היא האם יש איזושהי חוסר מוכנות.

אליעזר כהן: אני רוצה להגיד את דעתי האישית במשפט אחד.

אליעזר כהן: הייתי בשש-שבע ישיבות באולמות שונים בכנסת, שבהן השתתפו נציגי הבנקים וחברת חשמל וכל מיני גורמים ציבוריים.

אליעזר כהן: ההתרשמות האישית שלי היא שאנחנו לא יותר מדי מוכנים, אבל אנחנו בהחלט מוכנים לבאג 2000, אבל זאת התרשמות אישית שלי לגמרי.

אליעזר כהן: עד שהיושבת ראש תגיע, אבקש ממר יצחק גורן לפתוח.

אליעזר כהן: אחריך ימשיכו דוקטור אפרים אסכולאי, גדעון שפר, גדי אייזנרייך ותת אלוף במילואים אברהם בר-דוד.

יצחק גורן: קודם כל, בחדר נוכחים עוד אנשים במשרד שעוסקים בזה יום יום, והם: דוקטור מוטי סלע, דוקטור ישראל ברזילי ראש אגף חומרים מסוכנים, אריק בר-שדה מנהל מחוז דרום שבתחום שלו שניים או שלושה אזורי תעשייה כימית גדולה מאד, ומר רוברט ראובן מנהל מחוז חיפה, מפרץ חיפה.

יצחק גורן: המשרד לאיכות הסביבה נערך לבאג 2000 בשלושה מישורים.

יצחק גורן: מישור אחד זה מישור ההיערכות הפנימית של המשרד, כאשר כאן קבענו לעצמנו הנחת יסוד שהגרוע מכל יקרה, למרות שכמו שאתה אומר, גם אנחנו מעריכים שבסך הכל יש היערכות במפעלים.

יצחק גורן: העובדה שזה שישי-שבת מקלה על הבעיה.

יצחק גורן: אנחנו נערכים כאילו אין תקשורת ואין חשמל ופורסים צוותים בכל אזורי הסיכון למשך יום שישי בלילה, שבת, מוצאי שבת ויום ראשון.

יצחק גורן: כל צוות כזה יודע לזהות אירוע, לגשת אליו, לטפל בו באופן עצמאי במסגרת המטלות שמוטלות על המשרד לאיכות הסביבה, ובמידת הצורך גם לנסות להגיע לגורמי עבודה נוספים.

יצחק גורן: אנחנו מקיימים ימי עיון, ביקורות ובדיקות במפעלים כדי לאתר את המפעלים הבעייתיים, לאתר את המוכנות ולתאם את הפעילות באותו סוף שבוע.

יצחק גורן: רק לדוגמה, אריק בר-שדה ביום ראשון האחרון קיים יום עיון עם התעשייה.

יצחק גורן: הגיעו לשם נציגים של כ60- מפעלים כימיים גדולים.

יצחק גורן: חלק מהם הציגו את היערכותם, ונקבע שם הצורך לתאם את דרכי ההתקשרות וההימצאות של הצוותים שלנו מול צוותי התגובה הרחבים של המפעלים.

יצחק גורן: כנ"ל רוברט ראובן עשה במחוז חיפה ובמחוז צפון.

יצחק גורן: לגבי המפעלים עצמם שזה המישור השני, הוצאנו בתחילת הדרך שאלונים ל800- מפעלים.

יצחק גורן: מתוך ה800-, 400 הגדרנו בהמשך כמפעלים שאנחנו צריכים להוציא להם תנאים מיוחדים שמחייבים את המפעלים להיערך בהיערכות חירום בסוף השבוע של הבאג.

יצחק גורן: מתוך 400 המפעלים האלה לא קיבלנו תשובות מספקות בערך מכ70- מפעלים נכון להיום.

יצחק גורן: אותם 70 מפעלים ייכנסו לרשימה שאנחנו מגדירים אותה כרשימה שחורה, כלומר: כל המנהלים של המפעלים האלה יזומנו לשימועים, כפי שהנהלים מחייבים אותנו.

יצחק גורן: אני מניח שבמהלך השימועים מהמפעלים, חלק יתנו תשובות שיספקו אותנו וחלק לא, ואז נצטרך לנקוט בצעד האחרון שלנו, שזה הוצאת צווי סגירה בדרך כזו או אחרת.

יצחק גורן: בין ה70- מפעלים שקיבלנו תשובות לא מספקות או לא קיבלנו בכלל תשובות יש רשויות ממלכתיות.

יצחק גורן: אני לא אנקוט היום בשמות שלהן, כיוון שאם זה בסדר, חבל בשלב הזה להגיע למצב של ויכוח מיותר, אבל אם זה לא בסדר אנחנו נדע אחרי השימוע ונפעל בעניין הזה.

יצחק גורן: אנחנו מרגישים שחלק מהתשובות שקיבלנו מנוסחות על ידי עורכי דין, אבל אז התשובות האלה לא מספקות אותנו, ואנחנו דורשים תשובות שתהיינה תשובות של שטח.

יצחק גורן: מתוך ה400- מפעלים שהוצאנו להם היתרי רעלים, אנחנו בודקים פיסית בעזרת הצוותים שלנו הרבה מפעלים.

יצחק גורן: זה השבוע השני שאנחנו עובדים עם אנשי חברת סיב"ם.

יצחק גורן: עד היום בדקנו במשך שבועיים 25 מפעלים.

יצחק גורן: זו בדיקה נוספת על שלנו, והתשובות שאנחנו מקבלים הן - כמו שאומר המומחה למחשבים שעובד איתנו - יותר מאשר סבירות, תשובות טובות, זאת אומרת: שהאיכות היא בהחלט סבירה וטובה.

אליעזר כהן: לפני שיושבת הראש תדבר, יש לי שאלה.

אליעזר כהן: האם אתם משאירים לאותם מפעלים שהם בסימן שאלה מספיק זמן לתיקון?

יצחק גורן: אנחנו נזמן לשימוע תוך שבוע עד עשרה ימים, וישאר להם חודש וחצי עד ההיערכות.

יצחק גורן: אבל כנראה יהיה מספר בודד של מפעלים, שגם אם נקבל מהם תשובות סבירות, מאחר שזה סוף שבוע, כנראה שנשקול להוציא להם צווים.

מוחמד כנעאן: אתם מציינים את הדברים שהם צריכים לתקן?

יצחק גורן: כן, במקומות שלא קיבלנו תשובה מספקת, הם צריכים לומר למה הם מתחמקים מתשובה אמיתית, מי בדק, איזו חברה בדקה, על פי איזו פרוצדורה בדקו את ההיערכות, האם התקנים פועלים או לא פועלים.

יצחק גורן: ישנן מספר מערכות שעוסקות בחומרים מסוכנים ודלקים ובכל נושא השינוע של החומרים המסוכנים.

יצחק גורן: מאחר שמדובר בשישי-שבת, אני מניח שביום שישי כמעט אין שינוע, אבל בכל מקרה, נהיה בתיאום עם משרד התחבורה ועם מינהל הדלק במשרד התשתיות ועם משטרת ישראל.

יצחק גורן: עם משטרת ישראל סיכמנו שמשרד התחבורה יוציא הנחיה לכל חברות התובלה שהן לא תשנענה חומרים מסוכנים באותו סוף שבוע ותחילת שבוע, אלא רק לאחר שיקבלו אישור בזמן אמיתי מהמטה המשותף של כל המערכות שעוסק בבאג 2000 בירושלים.

יצחק גורן: יש במטה הזה נציג של המשרד לאיכות הסביבה, נציג של משרד התחבורה, נציג של משרד התשתיות ושל משטרת ישראל.

יצחק גורן: חברה שתרצה להוציא שינוע, תצטרך להתקשר לקבל אישור, וזה כדי למנוע מצב שאם אכן תהיה קריסה של מערכות בקרה ושליטה, לא ייכנסו סיכונים מיותרים.

יצחק גורן: כנ"ל אנחנו מתכוונים לעשות לגבי הזרמת הדלקים.

יצחק גורן: אני מקווה שנצליח להסביר את זה, אבל הזרמת הדלקים תהיה רק בזמן השעות הבודדות סביב חצות של המעבר ל2000- ביום שישי בלילה.

שמעון ליאור: הפסקת הזרמה.

יצחק גורן: הצינור יהיה מלא, אבל השסתומים יהיו סגורים כדי לא ליצור מצב של יציאות מתוך השסתום.

יצחק גורן: תרגלנו את המערכות שלנו במסגרת התרגולים שמשטרת ישראל ערכה ותערוך.

יצחק גורן: ערכנו יום עיון לצוותים שלנו, כולל תרחישים.

יצחק גורן: תרגלנו תרחישים, מקרים ותגובות בשבוע שעבר.

יצחק גורן: אנחנו מתכוונים לעשות עוד פעילויות ברמה הזו ברמת המחוזות וברמה הארצית.

יצחק גורן: אנחנו לא מטפלים ולא טיפלנו בכל נושא המפעלים המסוכנים של מערכת הביטחון.

יצחק גורן: זה לא בתחום שלנו, ואני מבקש להדגיש את זה.

ענת מאור: ברשותכם, נתחיל לשמוע קודם מה קורה בשטח ואחר כך נשמע את התשובות.

ענת מאור: לא נשמע סקירה אחרי סקירה שהכל תקין, דבר שאנחנו מאד מברכים עליו ושהוא חשוב.

ענת מאור: הישיבה זומנה גם על פי מידע שהגיע אלינו מחיפה.

ענת מאור: אני רוצה לבקש דווקא מהנציגים של מפעל חיפה כימיקלים לשמוע מה קורה אצלכם ואיך אתם נערכים ברמת המפעל.

בני פטר: למעשה התחלנו להתכונן לבאג 2000 בשנת 1997.

בני פטר: עברנו מאז הרבה מאד צעדים, כשהיום אנחנו מוכנים ב100%- לכל הנושא הזה.

בני פטר: באותו יום בערב שבת נעשה חפ"ק עם כל האנשים הבכירים במפעל.

בני פטר: בזמן הזה נהיה מקושרים לחפ"ק בבתי זיקוק ולאנשי מפתח גם בחברת חשמל וגם בבזק - יש לנו כל מספרי הטלפון העיקריים - ונענה לכל בעיה שתהיה.

אלי כרמוש: למעשה, מבחינת תכנית יש לנו אנשי מחשבים ואנשי ייצור.

אלי כרמוש: ראשית, יש מתקנים של מוצרים שונים, שיכול להיות בהם סיכון מסויים.

אלי כרמוש: שנית, מבחינת מערכות המחשוב, בדקנו מה קורה עם כל אירוע כשל של כל מערכת ומה התגובות שצריכות להיות.

אלי כרמוש: זה מוכן לכל אירוע.

אלי כרמוש: יש לנו תיק לכל אירוע שיכול להיות.

אלי כרמוש: בנושא האמוניה יש לנו אחסונים במפעל ויש לנו אחסון גדול במסוף.

אלי כרמוש: לגבי כמות, למעשה, הסיכון לא קיים.

אלי כרמוש: יחד עם זאת, מאחר שהיתה הנחיה שאנחנו צריכים להקטין כמויות, התכנון הוא שנהיה בכמות פחות מחצי של המאגר שבמסוף, למרות שאין בו סיכון בנושא הזה.

אלי כרמוש: יש לנו במפעל שלושה מאגרים, כששניים מהם משותקים, ובמעבר היחיד שישנו, נחזיק משהו כמו 25% מהכמות.

אלי כרמוש: נוכל להסתדר עם זה בלי בעיות.

ענת מאור: אתם רוצים לומר לוועדה שלפי מצב ההיערכות שלכם ולפי הבנתכם אפשר להיות, ככל שיכולים, ברמת בטיחות סבירה.

אלי כרמוש: בהחלט.

אלי כרמוש: אמרו שמנהלים יהיו במפעל באותו ערב, ואנחנו עושים מעבר לזה.

אלי כרמוש: מנכ"לים לא עוזרים הרבה.

אלי כרמוש: כל הסמנכ"לים הטכניים יהיו במקום, כולל מנהלי המתקנים.

רוברט ראובן: בהקשר הזה אני רוצה לציין שבמחוז חיפה ישנם אפיונים מיוחדים.

רוברט ראובן: זה לא מספיק שחיפה כימיקלים מוכנה.

רוברט ראובן: במחוז חיפה יש 500 קילומטר צנרת של חומרים מסוכנים ודלקים.

רוברט ראובן: מחיפה כימיקלים מוזרמים דלקים וחומרים מסוכנים למפעלים אחרים.

רוברט ראובן: צריך לבדוק שגם המפעלים הקולטים וגם המפעלים המזרימים יהיו ערוכים בהתאם להיערכות של חיפה כימיקלים.

רוברט ראובן: הבעיה הזאת היא בעיה אופיינית למחוז חיפה, במיוחד מפני שישנם הרבה מאד מפעלים, שיש בהם אלפי גלאים, חיישנים, בקרים מפוקדי מחשב, וחייבים לבדוק את כל הגלאים האלה לפני ולפנים.

ענת מאור: אולי ברשותך, אם תוכל לדבר בכל זאת בפחות שפת רמזים.

ענת מאור: ראשית, מי הם אותם מפעלים שאתה אומר שלא מתכוננים?

ענת מאור: שנית, מי מופקד שזה ייעשה עד סוף דצמבר?

רוברט ראובן: הסמנכ"ל ציין ששלחנו לכל המפעלים במחוז דרישות ותנאים להיתר רעלים.

רוברט ראובן: קיבלנו תשובות מרוב רובם, מלבד שניים שהוזמנו לשימוע.

רוברט ראובן: בדקנו בשבוע שעבר והשבוע באמצעות חברת סיב"ם את המפעלים הגדולים שיש ביניהם קשר של הזרמות.

רוברט ראובן: את אותם מפעלים שאינם עומדים בדרישות ובתנאים נזמין בשבוע הבא לשימוע, ואם נמצא שהם עדיין לא ערוכים, נצטרך להוציא להם צווי סגירה.

ענת מאור: אחד מהם נמצא פה?

יצחק גורן: חיפה כימיקלים אחראית על הצנרת של האמוניה, והוא דיווח על הצנרת הזו.

יצחק גורן: יש צנרת נוספת מחיפה לעכו, שזה מפעל כרמל אולפינים והתשובות שלו מספקות אותנו.

יצחק גורן: התשובות של פרוטרום מספקות אותנו.

יצחק גורן: לגבי דור, שיש לו צינור גז, כנ"ל - מספקות אותנו התשובות.

יצחק גורן: לגבי בתי הזיקוק , יגידו פה.

גדי מנדלסון: אנחנו התחלנו להתכונן לבאג 2000 בשנת 1998, כאשר אימצנו את הפרוצדורה של חברת "של" וחברת BP.

גדי מנדלסון: הן הוציאו פרוצדורה שלדעתנו היתה טובה, של סריקה פרטנית של כל מכשיר ומכשיר, כאשר עשינו סימולציה לחלק מהמערכות על מערכות דומות.

גדי מנדלסון: זאת אומרת, בנינו מערכות דמה של כל הרכיבים העיקריים ובדקנו אותן על כל התאריכים, כאשר היתה לנו הזדמנות השנה הזאת גם במפעל ששייך לבתי הזיקוק וגם בבית הזיקוק באשדוד - שהציוד שלהם כמעט זהה לחלוטין לציוד של בית הזיקוק בחיפה - כששני המפעלים היו סגורים, לבצע סימולציה של אחד לאחד של שינויי תאריכים לפי הפרוצדורה.

גדי מנדלסון: נתקלנו במספר בעיות קטנות, פתרנו אותן, ובמקומות שלא הצלחנו לפתור את הבעיות, החלפנו ציוד אם צריך, אבל זה היה ממש זניח.

גדי מנדלסון: ערכנו הרבה מאד תרחישים לאירועי חירום ונערכנו בהתאם.

גדי מנדלסון: רכשנו בעיקר ציוד קשר, גנרטור למשאבת מים שחסרה לנו.

גדי מנדלסון: אנחנו בקשר גם עם חברת חשמל וגם עם מקורות.

גדי מנדלסון: עם בזק לא, אבל אנחנו די ערוכים מבחינת התקשורת.

גדי מנדלסון: יש לנו שלוש-ארבע מערכות חליפיות.

גדי מנדלסון: בבית הזיקוק בחיפה יש מצב קצת שונה ממפעלים אחרים.

גדי מנדלסון: יש לנו תחנת כוח עצמאית שמספקת מעל ל50%- מהצריכה של המתקנים.

גדי מנדלסון: אנחנו מרגישים שהמתקנים שיושבים עליה בטוחים לגמרי.

גדי מנדלסון: מתקנים שלא יושבים על הרשת, ושאנחנו חוששים שיהיו בהם בעיות חיצוניות, נעביר אותם באותו לילה למספר שעות - לא נסגור את המתקנים - למצב בטוח, כך שאפילו אם תהיה הפסקת חשמל לא ייגרם נזק.

גדי מנדלסון: מבחינת ההיערכות שלנו, באותו לילה יהיו במפעל חיפה 180 אנשים מעבר למשמרת הרגילה, כולל המנכ"ל.

גדי מנדלסון: נפסיק באותו לילה הזרמות של מוצרים.

גדי מנדלסון: בהזרמת גלם אנחנו רוצים להמשיך.

גדי מנדלסון: זה קו יחסית קצר, מהטרמינל בקריית חיים אלינו, כאשר הטרמינל מגובה במערכות חירום, לפי מיטב שפיטתנו.

רוברט ראובן: הבעיה שחברות הדלק עדיין לא ערוכות.

גדעון שפר: על סמך מה אתה אומר שחברות הדלק לא ערוכות?

ענת מאור: על סמך זה שהוא לא יודע שהן ערוכות, או על סמך בדיקה בשטח שאולי לא הגיעה אליכם.

גדעון שפר: מן הראוי שיגיד מה לא ערוך ומה לא מוכן, ושלא יגיד איזושהי אמירה כללית.

רוברט ראובן: קיבלנו תשובות.

רוברט ראובן: התשובות לא מספקות.

רוברט ראובן: עכשיו אנחנו בודקים את זה עם חברות הדלק אצלנו במחוז.

גדעון שפר: חברות הדלק הפרטיות.

ענת מאור: לאזרח חיפה זה לא חשוב אם זאת חברת דלק פרטית או לא.

מוחמד כנעאן: האם מדובר בחברות דלק פרטיות או בכלל?

ענת מאור: גדעון שפר, אני מבינה שאתה נציגו של מנכ"ל משרד ראש הממשלה.

ענת מאור: ברשותכם, בכל זאת הוועדה הזאת היא ועדת כנסת שתפקידה לפקח.

ענת מאור: אנחנו לא מסדר מפקד, שעושים לו הצגה שמביאים את כל המפעלים שמוכנים, ובתאריך 2 בינואר נשאל מה קרה.

ענת מאור: אני מתחילה לחוש את האווירה הזאת.

ענת מאור: אני רוצה לציין שהוועדה לא שמה את עצמה מעל לממשלה, נהפוך הוא.

ענת מאור: אני חושבת שהממשלה בחודשים האחרונים נכנסה להילוך גבוה.

ענת מאור: אני מברכת על כך שהמשרד לאיכות הסביבה מטפל.

ענת מאור: ובכל זאת, תפקידנו להיות בטוחים שהדברים אכן מתקדמים בקצב הראוי, כי דבר אחד בטוח, שהאחד בינואר יהיה באחד בינואר.

ענת מאור: אנחנו קודם כל קיבלנו מידע שלא מרוצים מ70- מפעלים, גם לשיטתכם.

ענת מאור: אני רוצה לדעת אם אחד מתוך ה70- מפעלים האלה נמצא פה.

יצחק גורן: לא זימנו את הישיבה הזאת.

ענת מאור: אני רוצה לקבל תשובות מה תהיה רמת הפיקוח ורמת המידע הציבורי, אם בעוד שבועיים יסתבר שהתשובות של חלק גדול מתוך 70 מפעלים אלה עדיין לא מספקות אחרי השימוע.

ענת מאור: האם המשרד ייתן אזהרה לאזורים מסויימים וליישובים מסויימים שבהם למרות הפסקת העבודה יש סיכון מסויים?

ענת מאור: אני רוצה לדעת מה התסריט לגבי מפעלים שלא נערכו לאחר חידוש העבודה, זאת אומרת: גם אם משביתים את העבודה יותר זמן, מהי מידת הסיכון ומה מידת ההיערכות ליום הפעלה מחודש של המפעל?

ענת מאור: אני מבקשת לקבל תשובות על השאלות האלה.

ענת מאור: בכל זאת, תפקיד הוועדה לדעת, בין אם עכשיו ובין אם בהמשך, מי הם אותם 70 מפעלים, מה קורה איתם וכו'.

ענת מאור: חבר הכנסת כנעאן, אתה רצית להוסיף משהו?

מוחמד כנעאן: מר רוברט ראובן רצה לדבר.

מוחמד כנעאן: רוצים רק שנשמע את הדברים הטובים?

יצחק גורן: אני רוצה להבהיר מה שנאמר פה, כדי שהדברים יהיו ברורים.

יצחק גורן: רוברט ראובן לא התכוון לחברות "דלק", "סונול", "פז".

יצחק גורן: כפי שאמרתי בסקירה, אלה גופים ממלכתיים שאנחנו עדיין לא קיבלנו תשובות מספקות, וזה פורסם בתקשורת, תש"ן ועוד חברה.

יצחק גורן: צריך עדיין לבדוק את זה.

יצחק גורן: אמרתי את זה קודם בלי לציין שמות, כי אני לא רוצה בשלב הזה שנתונים שעלולים להסתבר כלא מספקים ולא נכונים, יפורסמו.

יצחק גורן: עדיין לא קיבלנו את כל התשובות, ולזה הוא התכוון.

עופר בנדב: אני רוצה להעלות שאלות.

עופר בנדב: גורן הזכיר שהסמכות של המשרד לאיכות הסביבה לא תופסת לגבי משרד הביטחון.

עופר בנדב: הייתי מאד רוצה לשמוע מה קורה מבחינת משרד הביטחון.

עופר בנדב: אם מדברים על משרד הביטחון, האם היתה איזושהי התייחסות ספציפית לנחל שורק ולדימונה, מעבר למפעלים כימיים?

עופר בנדב: אחד הדברים שנכתב בדוח מבקר המדינה שפורסם לא מזמן הוא שיש רשויות מקומיות שלא יודעות בדיוק איזה מפעלים נמצאים בתחומן, גם אם האינפורמציה נמצאת לפעמים במשרד לאיכות הסביבה.

עופר בנדב: מה יש באותם מפעלים, שלגביהם אין תמונה שלמה לרשויות המקומיות?

עופר בנדב: האם יש איזושהי דרך לפקח עליהם?

יואל גולדווסר: מיוני 1998 אנחנו מתמודדים עם הנושא הזה.

יואל גולדווסר: הוקמה מינהלת פרוייקט בראשות שני מנהלי אגפים: מנהל אגף פרוייקטים ומנהל אגף מערכות מידע ומחשוב, כדי לנסות לבדוק ולברר את הבעיה.

יואל גולדווסר: בשלב ראשון אותרו מרכיבים עם סימני שאלה.

יואל גולדווסר: אותרו כ4,500- מרכיבים, אם זה מחשבים, תכנות, בקרים וכו'.

יואל גולדווסר: בנושא הזה פנינו ליצרנים לברר מה מותאם לשנת 2000.

יואל גולדווסר: מחלקם קיבלנו תשובות מספקות.

יואל גולדווסר: לגבי מה שלא קיבלנו תשובות מספקות, טיפלנו בעצמנו.

יואל גולדווסר: עשינו שדרוג של מחשבים.

יואל גולדווסר: התאמנו תכנות למקרה הזה.

יואל גולדווסר: במפעל אחד אפילו עשינו סימולציה כשהעברנו את התאריך ל31- בדצמבר, ולשמחתנו לא קרה דבר.

ענת מאור: זאת רק סימולציה, או שנעשתה העברה של כל המחשבים?

יואל גולדווסר: לא, חיכינו שתעבור השעה 12:00 בלילה ויגיע האחד בינואר.

יואל גולדווסר: יום שלם המפעל הזה עסק במטרה הזאת.

ענת מאור: אנחנו הבהרנו כל הזמן שההמלצה היא לעשות שינוי מוקדם של כל התאריכים ולא רק סימולציה.

יואל גולדווסר: שינינו את התאריך, וזאת הסימולציה שעשינו.

יואל גולדווסר: אנחנו מקווים שאנחנו מוכנים לקראת היום עצמו.

יואל גולדווסר: יש לנו תחנת כוח עצמאית, שמספקת כ80%- מהייצור שלנו.

יואל גולדווסר: לקראת ליל ה31- בדצמבר החלטנו להתנתק מחברת חשמל.

יואל גולדווסר: אנחנו מצמצמים את הייצור אצלנו, כשאנחנו נסתמך רק על תחנת הכוח שלנו.

יואל גולדווסר: גם שם אנחנו לא מנצלים את כל עומס התחנה, כדי שיהיה לנו גם עודף CAPACITY במידת הצורך.

יואל גולדווסר: מקווים ששם לא יהיה כשל.

יואל גולדווסר: במידה ששם יהיה כשל, אנחנו מקווים שלפחות בחברת חשמל לא יהיה כשל, אבל אנחנו בונים על התחנה שלנו.

יואל גולדווסר: בדקנו אותה, ועשינו שם ניתוח של כשלים אפשריים.

יואל גולדווסר: אנחנו מאמינים שתחנת הכוח שלנו תעמוד בזה ותעבור את זה.

יואל גולדווסר: מפעל המגנזיום הוא מפעל שחייב לעבוד 24 שעות.

יואל גולדווסר: המפעל הזה צורך חשמל.

יואל גולדווסר: ההנחה היא שאנחנו נספק לו את כמות החשמל.

יואל גולדווסר: במידה שלא נוכל, אני מאמין שנוכל לקבל מהרשת.

יואל גולדווסר: לקראת התאריך הזה רכשנו שני גנרטורים גדולים מאד של 1.4 מגה בייט ושל 2 מגה בייט למטרות האלה.

יואל גולדווסר: כך שאם הכל קורס, לפחות נוכל לתת תאורה במערכות החירום.

יואל גולדווסר: אם תחנת הכוח שלנו קורסת ואם חברת חשמל קורסת, הגנרטורים שלנו - ונדמה לי שהגנרטורים האלה הם בקנה מידה ענקי - יספקו, לפחות כדי שנוכל להתגבר על התקלה הזאת.

מוחמד כנעאן: ניסיתם אותם?

יואל גולדווסר: כן, ניסינו אותם.

יואל גולדווסר: ב15- בנובמבר אנחנו עומדים להשבית במכוון מפעלים כדי לראות אם הם "נכנסים" אוטומטית.

יואל גולדווסר: אפילו אם הם לא "נכנסים" אוטומטית, אנחנו "נכניס" אותם.

יואל גולדווסר: הם "נכנסים" לבד, אבל אנחנו רוצים לבדוק שהם "ייכנסו" אוטומטית.

יואל גולדווסר: ב15- בנובמבר משביתים את תחנת הכוח ואת מפעל המגנזיום, כדי לראות שזה "נכנס".

יואל גולדווסר: בליל ה31- בדצמבר אנחנו מתכוונים להעסיק צוות גדול מאד.

יואל גולדווסר: אנחנו מקווים לטוב.

יואל גולדווסר: אגב, עשינו מספר תרחישי כשל.

ליאור הלפרין: דבר ראשון אני רוצה להגיד בפתח הדברים עקב מכתב שקיבלנו מכם, שאנחנו אחראים אך ורק לדלקים ולתזקיקים.

ליאור הלפרין: אתם שאלנו אותנו לגבי חברות גז.

ליאור הלפרין: בהרצליה הן "יושבות" אצלנו בחצר, אבל הן שייכות לחברות אחרות.

ליאור הלפרין: מה שמשותף לנו ולחברות הגז בהרצליה זה הביטחון והכבאות.

ליאור הלפרין: אלה חברות עצמאיות נפרדות, ואנחנו אחראים אך ורק לתזקיקים.

ליאור הלפרין: מבחינת ההיערכות של פי גלילות, נערכנו בשני מישורים: ראשית - סריקה של כל המערכות ושדרוג והחלפה במקומות שצריך, כשהכל מוכן היום; שנית - הכנו תרחישי כשל.

ליאור הלפרין: כולם נעזרו פה בחברת סיב"ם, וגם אנחנו השתמשנו בעזרה של חברת סיב"ם.

ליאור הלפרין: הוכן תיק תרחישי כשל גדול מאד.

ליאור הלפרין: כל מסוף הוכן בנפרד, ויש תיק של כלל החברה.

ליאור הלפרין: כל מסוף תורגל בנפרד לכל תרחישי הכשל האפשריים, ואחרי שתורגלו כל ארבעת מסופי פי גלילות, תורגל גם תרגיל של כלל החברה.

ליאור הלפרין: כל זה תורגל בהצלחה.

ליאור הלפרין: בליל המילניום יהיה חמ"ל בפי גלילות, כשהחמ"ל כולל גם אנשי מטה - המשרד לאיכות הסביבה ביקש שנעביר לו מידע לגבי אנשי הקשר והעברנו לו - ומעבר לזה יהיו אנשים בשטח.

ליאור הלפרין: ביום שבת ביקשנו אישור עבודה לאנשים.

ליאור הלפרין: אין כוונה לעבוד בשבת, רק לבדוק את המערכות שכולן עובדות.

ליאור הלפרין: אנחנו ערוכים היום, אחרי תרחישי הכשל וההכנות שלנו, לעבודה מלאה ידנית של כל פי גלילות.

ציפי רון: זה כולל גם את פי גלילות בירושלים?

ליאור הלפרין: כולל פי גלילות ירושלים.

ציפי רון: והצנרת?

ליאור הלפרין: אני מדבר על מתקני פי גלילות.

ציפי רון: שזה כולל צנרת?

ליאור הלפרין: הצנרת הפנימית של פי גלילות ערוכה.

ליאור הלפרין: אין שום בעיה, אם צריך לפתוח מגוף, פותחים מגוף ידנית.

ליאור הלפרין: אם המגוף לא נפתח בהפעלה חשמלית, שולחים אדם ופותחים אותו ידנית.

יצחק גורן: אני ממליץ לוועדה לשמוע על ההשלמה של הצנרות שמתחברות לפי גלילות מחברת תש"ן.

ענת מאור: יצחק גורן, כשאתה אומר שאנחנו צריכים לשאול את חברת תש"ן, אתה חושב שיש דברים בגו?

יצחק גורן: כן, לכן אמרנו בהתחלה חברות שנבדקות כעת.

יצחק גורן: אני יודע שכעת תש"ן נערכת פעם נוספת, כי ההיערכות הקודמת שהיתה לא היתה מספקת.

יצחק גורן: כעת הם נערכים פעם נוספת.

יצחק גורן: זה מה שאני יודע, ואנחנו בודקים את הנושא הזה.

ענת מאור: הוועדה רושמת בפניה שזה מחייב בדיקה נוספת.

ענת מאור: אני מבקשת להתחיל בתשובות.

ענת מאור: השאלה הראשונה היתה לגבי ההיערכות של התעשייה הצבאית והביטחונית.

ענת מאור: אלעזר ברק: אני יכול לדבר רק על התעשייה הצבאית, כי התעשייה הביטחונית היא לא אנחנו.

ענת מאור: אצלנו הטיפול בהיערכות לנושא החלה בחלק מן הנושאים לפני יותר משנתיים ובחלק לפני שנתיים.

ענת מאור: לא אעבור על כל הפעילויות שנעשו אצלנו, כיוון שחלקן לא נוגעות לסיכונים הבטיחותיים או האקולוגיים.

ענת מאור: כל הנושא של היערכות לשנת 2000 בנושא עיבוד נתונים אוטומטי וכדומה הוא אמנם מאד חשוב לחברה, אבל הוא לא ישפיע על איכות הסביבה.

ענת מאור: צריך לזכור שלתעשייה הצבאית יש מפעלים מפוזרים בכל הארץ, מקריית שמונה ועד רמת בקע.

ענת מאור: כל אחד מהמפעלים, בנושאים שקשורים למערכי ייצור המכונות, מתקנים, בקרים, שירותים וכדומה, נדרש קודם כל לעשות סריקה של כל המערכות על מנת לזהות מערכות משובצות מחשב או שמשולבות בהן תכנות.

ענת מאור: כל אחד מאלה נבדק, החל מפנייה לספקים המקוריים עד בדיקות עצמיות ועד פנייה לחברות חיצוניות.

ענת מאור: כולם נדרשו לאתר באיזה מהם יש בעיה של תאימות או חוסר תאימות, ולגביהן נעשו פעולות החל מהחלפה, שדרוג או וידוא, ולכולם יצא בסופו של דבר וידוא שהן אכן תקינות ועובדות כהלכה.

ענת מאור: למעשה, למעט שתיים-שלוש נקודות שצריכות להיפתר בסוף החודש הזה, גמרנו את כל השלבים והמערכים האלה.

ענת מאור: דרך אגב, הפעולה נעשתה בשתי שכבות.

ענת מאור: שכבה ראשונה זה תאימות לשנת 2000, כי ישנם מתקנים שיכול להיות שלא יעבדו באחד בינואר 2000, אלא יעבדו ב3- בינואר 2000 או ב5- ביוני 2001, כי אצלנו לא כל המתקנים עובדים בו זמנית.

ענת מאור: וידאנו שכולם תואמים את שנת 2000 ויהיו כשירים ולא יצרו לנו בעיות בכל עת שייכנסו לעבודה.

ענת מאור: השכבה השנייה היתה הבעיה של מעבר המילניום, זאת התקופה של מעבר בין ה31- לדצמבר וכניסה לראשית המילניום הבא, שבה מעבר לתאימות של כל אחת ואחת מהמערכות - אם היא מפוקחת או מפוקדת מחשב בפרט - לשנת 2000, יש לנו גם בעיות אקסטרנליות, כמו: אספקות סדירות של חשמל, מים ותקשורת, שיכולות להשפיע על הדברים האלה.

ענת מאור: לכן, מעבר לסריקה הראשונה שנעשתה לגבי כל המתקנים לגבי עצם תאימותם והמערכות שלהם לשנת 2000, נעשתה סריקה נוספת לגבי המתקנים שהם יהיו בשירות בעת מעבר למילניום.

ענת מאור: נקבעה קודם כל רשימה של מתקנים שלא יעבדו בכדי לא להיות תלויים באספקות חיצוניות.

ענת מאור: קיימים אצלנו למשל גנרטורי חירום שיספקו חשמל לנושא הזה עם יכולת מעבר אוטומטית לפעולה, כדי שלא יהיו תלויים באספקה חיצונית, אגירת מים לכיבוי אש וכדומה, ודלק במאגרים שמספיקים בחלק מהמקרים אפילו לשבוע ימים.

ענת מאור: נערכה גם כמובן רשימה סופית של מתקנים שלא יופעלו באותה עת.

ענת מאור: ואחר כך כשהם יתחילו לפעול מחדש?

ענת מאור: אלעזר ברק: כשהם ייכנסו לפעולה, הם ייכנסו אחד אחד תוך כדי בקרה.

ענת מאור: הבעיה היא שמבחינת תאימות לשנת 2000, כולם תואמים לשנת 2000.

ענת מאור: גם לאור בדיקות לא מצאנו אחרי התיקונים והעדכונים מערכות שיכול להיות בהן כשל כתוצאה מזה שהן לא תואמות לשנת 2000.

ענת מאור: נתנו דגש מיוחד למתקנים ולתהליכים שבהם בגלל אופי הפעילות שלנו - לא כל הפעילות שלנו היא כזו, אבל אותן הפעילויות של יציאה מבקרה או משליטה - יכולות להיות תוצאות שיש להן השלכות בטיחותיות או אקולוגיות, בין אם אינטימיות ובין אם על הסביבה, ולכן נעשתה היערכות מיוחדת; ולגבי המתקנים שגם יש כוונה להפעיל אותם במעבר המילניום ביקשנו SECOND OPINION מעבר לדעה שלנו, של חברות חיצוניות.

ענת מאור: מעבר לכך, אנחנו מקיימים קבוצת פקודות בנושא הזה מעת לעת, כשכל המפעלים משתתפים ויש הצגת נתונים למנכ"ל בכדי לתת לזה את הנושא של מודעות, חשיבות ותשומת לב ניהולית.

ענת מאור: עד ה30- בנובמבר תצא גם פקודת מבצע לעצם מעבר המילניום ומתוכנן אצלנו חדר מצב.

ענת מאור: לפי הערכתך, התעשייה הצבאית על כל מפעליה בכל רחבי הארץ מוכנה?

ענת מאור: אלעזר ברק: אמרתי שאנחנו מוכנים, וניסיתי להסביר על סמך מה אני אומר את זה.

ענת מאור: הרשויות המקומיות מיודעות בכל מקום?

ענת מאור: אלעזר ברק: מאחר שקלטתי באיזושהי שיחת טלפון שהיתה לי עם מנכ"ל עיריית הרצליה שהם אולי לא יודעים או שהם טוענים שהם לא יודעים, דרך הדובר שלנו אמורה לצאת בימים הקרובים הודעה לציבור דרך העיתונות בנושא הזה.

ענת מאור: אני מעבירה את רשות הדיבור לדוקטור אפרים אסכולאי לגבי התעשיות הביטחוניות.

ענת מאור: אפרים אסכולאי: אני יכול לדבר או על התחומים שנבחנו על ידי המשרד לאיכות הסביבה, או על הוועדה לאנרגיה אטומית, אבל על התעשיות הביטחוניות אני לא יכול לפרט מעבר למה שפורט.

ענת מאור: ועדה בין משרדית לא עוסקת בתעשיות הביטחוניות.

ענת מאור: על זה ידבר האלוף במילואים שפר.

ענת מאור: 3אני יכול לדבר על הוועדה לאנרגיה אטומית.

ענת מאור: הוועדה לאנרגיה אטומית בשנת 1998 פתחה פרוייקטים בשני המרכזים שלה על מנת להתכונן לקראת העברת המילניום.

ענת מאור: בכל מרכז היה ראש פרוייקט.

ענת מאור: המערכות הממוחשבות והמערכות האדמיניסטרטיביות נבחנו.

ענת מאור: נעשתה עבודה מאד גדולה, שנבחנה הן פנימית במרכזים, הן על ידי האגף לבטיחות ורישוי, והן על ידי הוועדה הציבורית לבטיחות גרעינית.

ענת מאור: לאחר מכן, ולקראת הבאג הקטן שהיה ב9.9.1999-, נערך תרגול בהיקף מלא, כולל העברות השעונים וכל הדברים מסוג זה, ונמצא שהמצב תקין.

ענת מאור: עכשיו אנחנו מתכוננים לקראת העברת המילניום.

ענת מאור: יש לנו במרכזים ובמטה אותם חפ"קים, ואנחנו מקווים וסמוכים ובטוחים שהכל יעבור בשלום.

ענת מאור: 3

ענת מאור: אני עכשיו מבקשת מיצחק גורן שיתחיל להשיב על השאלות.

ענת מאור: השאלה הראשונה היתה מה לוח הזמנים של השימוע ומה קורה עם מפעלים שלא היו מוכנים.

ענת מאור: באיזו מידה נתתם את דעתכם לבעיית רענון המפעלים, אחרי שסוגרים אותם שלושה ימים, שבוע וכו'?

ענת מאור: באיזו מידה השלטון המקומי מיודע?

ענת מאור: אני רוצה גם להוסיף שאלה לגבי העסקים הקטנים.

ענת מאור: חלק גדול מן הבעיה שדווחנו בישיבות הקודמות של הוועדה זה לא המפעלים הגדולים והמאורגנים, אלא העסקים הקטנים.

ענת מאור: האם יש לכם ב3קרה על עסקים קטנים מסוכנים, ובאיזה מידה הפיקוח עליהם?

ענת מאור: האם יש כאלה שרוצים להוסיף שאלות?

ציפי רון: עלה כאן עוד קודם הנושא של ריכוזי מפעלים בעלי סיכון ליד ריכוזי אוכלוסייה גדולים.

ציפי רון: הוזכר כאן מפרץ חיפה.

ציפי רון: לא הוזכר אזור אשדוד.

ציפי רון: לא הוזכרה המועצה התעשייתית רמת חובב ובאר שבע.

ציפי רון: הייתי מבקשת לדעת על ההיערכות ספציפית ליד ריכוזי האוכלוסייה הגדולים, ומה האמצעים שננקטים לא רק כדי שהדברים יטופלו במפעלים, אלא אם גם עוברת איזושהי אינפורמציה לרשויות המקומיות ולאוכלוסייה שם, כדי שיהיו ערוכים לתרחיש כזה או אחר?

ציפי רון: אני חושבת שזה הדבר שמטריד אותנו מאד, מעבר לשאלות שעלו כאן.

יצחק גורן: אני אחזור על חלק מהדברים, כי נתתי תשובות לחלק מהנושאים.

יצחק גורן: אתחיל דווקא מנושא הפרסום לציבור.

יצחק גורן: אני לא בטוח שהמשרד לאיכות הסביבה אחראי על הפרסום.

ענת מאור: לא, על זה אנחנו נשמע מגדעון שפר.

יצחק גורן: לגבי ההיערכות במפרץ חיפה, אשדוד, פתח-תקווה, רמת חובב ואזור באר-שבע, כל אזור שיש בו תעשייה ותעשייה כימית, וכל אזור שיש בו צנרת דלקים ומתקני גז הוא אזור שנבדק על ידינו לצורך הנושא הזה, ולכן נמצאים פה בעיקר המחוזות היותר כבדים בהיבט הזה.

יצחק גורן: 400 המפעלים האלה הם המפעלים בכל המישורים ובכל האזורים האלה.

יצחק גורן: חלק מהמפעלים שנבדקו מתוך ה400- האלה וששלחנו להם היתרים הם גם מפעלים קטנים שהם יותר בתחום הזה של הסיכונים, למשל: בריכות שחייה שיש שם כלור, או מפעלי ציפוי מתכות קטנים שיש בהם חומרים מסוכנים.

ענת מאור: בריכות שחייה זה חלק מה400-?

יצחק גורן: לא, יש מפעלים קטנים שבדקנו אותם.

יצחק גורן: בדקנו את בריכות השחייה שיש בהן כלור.

יצחק גורן: דרך אגב, במשך שנת עבודה רגילה, יותר נפגעים מחומרים מסוכנים בבריכות שחייה מאשר ממפעלים.

יצחק גורן: שימוע הוא תהליך שאנחנו מקיימים אותו בצורה שיטתית על פי נהלים.

יצחק גורן: בגמר השימוע, אם מנהל המחוז שמקיים את השימוע מחליט שהתשובות כמעט מספקות ושצריך לתת למפעל זמן להכין את עצמו לתת תשובות יותר טובות ולסגור את הנושא הזה בלי סגירה, נותנים לו את הזמן.

יצחק גורן: אם לא - בעקבות השימוע אנחנו בדרך כלל פותחים בחקירה ומגישים תביעה משפטית.

יצחק גורן: במקרה הזה אנחנו נוציא צווי סגירה, או תנאים בהיתרי רעלים, שמחייבים את המפעל לא לפעול בתקופת המעבר.

יצחק גורן: לגבי הכנסה לפעולה של מפעלים, אני שוב רוצה להגיד שהכנסת המפעלים לפעולה חזרה ממוצאי שבת או יום ראשון-יום שני היא האחריות של המפעלים, אבל נתנו הנחיות לאותם המפעלים שבמצב הזה הם צריכים לחזור לפעילות בהדרגה, בצורה מכאנית.

יצחק גורן: מעלים סוויץ' סוויץ' לבדוק שאכן לא בבת אחת מפעילים את המערכות וכל העסק קורס, אלא הולכים בצורה מסודרת.

ענת מאור: כל דבר הוא באחריות המשרד, אבל אתם המשרד המפקח.

ענת מאור: השאלה היא אם בזמן השימוע ובזמן הליך הבדיקות יש גם מעקב אחרי הסוגייה הקריטית הזאת.

ענת מאור: הסגירה לא פותרת דבר.

יצחק גורן: זה תנאי בהיתר רעלים.

יצחק גורן: אנחנו פרוסים בפועל באותם אזורי סיכון, ולפעמים אנחנו פורסים יותר מאשר צוות אחד, אם אזור הסיכון הוא יותר גדול, למשל: למרות שמפרץ חיפה הוא אזור תעשייה אחד, אנחנו פורסים שם יותר מאשר צוות אחד, וגם באשדוד אנחנו פורסים שני צוותים.

יצחק גורן: נציג גרינפיס שאל אודות הקשר בינינו ובין הרשויות המקומיות.

יצחק גורן: דוקטור ישראל ברזילי יענה, ואם יצטרכו אני אשלים.

יצחק גורן: ישראל ברזילי: עכשיו כתבתי תשובה בקשר לדוח.

יצחק גורן: הדוח בהחלט חשף דברים נכונים של אי העברת מידע חלקי בין רשויות מקומיות והמשרד לאיכות הסביבה.

יצחק גורן: כל הדברים האלה תוקנו עוד הרבה לפני פרסום דוח מבקר המדינה.

יצחק גורן: הדברים היום מתנהלים בצורה כזאת שבכל המחוזות - גם אלה שהוזכרו בדוח וגם אלה שלא הוזכרו בדוח - ישנה העברת מידע וישנו שיתוף של היחידות הסביבתיות ואיגודי הערים, שהם בפירוש משתלטים בעבודת הפיקוח והאכיפה על המפעלים בכל הקשור לחומרים מסוכנים.

יצחק גורן: מבחינה זו, אני חושב שהדוח הזה חשף את הדברים.

יצחק גורן: הדוח הזה היום כבר הרבה פחות רלוונטי.

יצחק גורן: אני רוצה לחדד את זה בהקשר למעבר לבאג 2000, כי בהקשר הזה גם הערת את ההערה הזו.

יצחק גורן: היחידות הסביבתיות באזורי הסיכון משולבות במערך שלנו, למשל: איגוד ערים אשדוד הוא חלק מהמערך שלנו וגם יושב במוקד העירוני.

ענת מאור: האם יש פה נציג השלטון המקומי, או ממשרד הפנים שיכול לאשר?

ענת מאור: כי זו התקדמות רבה מאז.

ענת מאור: גדי אייזנרייך: זה אכן כך, הרשויות המקומיות נתבקשו לפנות לכל המפעלים האלה לוודא שאכן הם נערכו.

ענת מאור: אנחנו עכשיו מסיירים ברשויות המקומיות הגדולות.

ענת מאור: אכן יש רשויות שפעלו לפני שהגענו אליהן.

ענת מאור: אנחנו פונים אל היחידות הסביבתיות האלה ומוודאים איתן שאכן נעשו פניות אל המפעלים.

ענת מאור: לא כל המפעלים הם מפעלים גדולים, יש מפעלים שלא עונים לרשויות המקומיות.

ענת מאור: אבל הם לא עונים, מה לעשות?

ענת מאור: רגע, אבל מה עושים אז?

ענת מאור: גדי אייזנרייך: רשות מקומית יכולה להוציא צו סגירה.

ענת מאור: יש ראשי רשויות שמתכוונים להוציא צווי סגירה.

ענת מאור: אני לא יכול להגיד לך שכולם עושים את זה, יהיו כאלה שבוודאי יעשו את זה.

ענת מאור: אני לא יכול להגיד לך, כי אני לא עוקב ברמת המפעל הבודד.

ענת מאור: בנוסף לזה, באזור אשדוד נעשה תרגיל מנהלים בנושא קשר, והיחידה הסביבתית השתתפה בתרגיל הזה, כולל הנמל, כולל בתי הזיקוק.

ענת מאור: איתן יש שיתוף פעולה בין כל הגורמים האלה לצורך הקמת חדר מצב של הרשות המקומית, על מנת שחס וחלילה אם יהיו אירועים מן הסוג הזה יהיה שיתוף פעולה.

ענת מאור: על התרגיל באשדוד כבר שמענו בישיבה הקודמת, ואני מברכת על כך.

ענת מאור: אבל אני מבקשת לקבל מידע לגבי אותן רשויות שלא ענו להן.

ענת מאור: מה הצעדים שננקטו?

ענת מאור: אני רוצה לנצל את ההזמנות הזאת לשאול אל נציג משרד הפנים מה מידת הקשר שלכם עם הרשויות בכלל, ואחר כך בין השלטון המקומי לבין המפעלים.

ענת מאור: וגם באותו הקשר, מה התקדם לגבי השאלה ששאלנו לגבי הרשויות הערביות הגדולות שבהן יש גם מפעלים?

ענת מאור: גדי אייזנרייך: בעקבות החלטת ועדת שרים, אנחנו מבקרים עם צוותים שלנו ברשויות המקומיות ובודקים את רמת ההיערכות שלהן בעיקר בנושא התשתית, מים, ביוב, רמזורים.

ענת מאור: אנחנו מפנים את תשומת לבם לתקופת המעבר, להיערכות לכשל גם בנושאים של מערכות משובצות מחשב, ואנחנו עושים את זה כרגע בסדר גודל של 60-50 רשויות שבהן מתרכזת למעלה מ80%- מאוכלוסיית המדינה.

ענת מאור: לגבי שאר הרשויות, אנחנו ממשיכים לעקוב באמצעות המחוזות שלנו.

ענת מאור: ביקשנו מהמחוזות שלנו לוודא שהם אכן נערכים.

ענת מאור: אנחנו מקבלים מהם כל הזמן דיווחים נוספים.

ענת מאור: יש כאלה שלא דיווחו, ואנחנו חוזרים ופונים אליהם על מנת לבקש דיווחים.

ענת מאור: אנחנו מסייעים למי שצריך לסייע לו.

ענת מאור: ראשית, אני מברכת על ההתקדמות שחלה.

ענת מאור: אנחנו מבקשים להמשיך בזה.

ענת מאור: נשארו שבעה שבועות בלבד.

ענת מאור: שנית, לא הבנתי האם נושא המפעלים עם החומרים המסוכנים זה חלק מקריטריון הבדיקה בכל מקרה.

ענת מאור: גדי אייזנרייך: בהחלט כן.

ענת מאור: אנחנו פונים לרשות המקומית, יושבים עם מנכ"ל או גזבר הרשות המקומית ומעבירים דוח.

ענת מאור: ואם הרשות המקומית לא פנתה, אנחנו מוציאים גם מכתב מסכם שאומר:

ענת מאור: אנחנו מפנים את תשומת לבכם להפנות מכתב לכל אותם מפעלים בתוקף היותכם שלטון.

ענת מאור: אם אין שאלות נוספות, אבקש מגדעון שפר פחות או יותר להשיב ולסכם, כאשר שתי נקודות נרשמות לנו: האחת - זאת מערכת הביטחון שעליה אנחנו מבקשים לקבל מידע, ולמרות שזה לא תחת הוועדה שלנו, אנחנו רוצים לדעת אם הדברים נעשים; השנייה - לגבי מידת ההסברה לציבור בכלל ובנקודה הזאת בפרט.

ציפי רון: הגיע רגע של אמת, אולי צריך לחשוב איך לשתף את הציבור בעניין.

ענת מאור: אנחנו לא נתחיל עכשיו לחשוב.

ציפי רון: לא, אני מתכוונת שבאותם אזורים שהם מאד רגישים ושיש בהם ריכוזים גדולים של אוכלוסייה ליצור את המודעות ואת המוכנות בצורה נכונה, ולא בצורה שאם חס וחלילה קורה משהו, אנחנו נמצאים באובדן שליטה.

ענת מאור: התכוונו שלא עכשיו צריך לחשוב על זה.

ציפי רון: אתן דוגמה.

ציפי רון: יש שכונות מגורים שנושקות לאזורי תעשייה, שיש בהם חומרים מסוכנים, שכונות עתירות אוכלוסייה, שלא שמעו בכלל על הנושא.

גדעון שפר: לצערנו, יש מוכנות שוטפת וטיפול שוטף בחומרים מסוכנים, וגם המשרד לאיכות הסביבה עם צוותיו, עם משטרת ישראל ורשויות מקומיות מטפלים כל יום באי אלו אירועי חומרים מסוכנים.

גדעון שפר: כך שרמת המוכנות הטבעית לטיפול באירוע היא במצב יחסית טוב מעצם המוכנות הטבעית של מדינת ישראל למקרי חירום.

גדעון שפר: החלק השני זה התהליך שעשה המשרד לאיכות הסביבה במיפוי המפעלים, ויש כ2,000- מפעלים שבהם יש החל מאחסון של חומרים מסוכנים ועד מפעלים גדולים שבהם יש תהליך ייצור משולב בחומרים.

גדעון שפר: גם כאן נעשה מיפוי משני - היכן יש ריכוזי מפעלים?

גדעון שפר: היכן יש ריכוזי אוכלוסייה?

גדעון שפר: לפי זה בסוף הגדירו איזה מפעלים וכמה, צריך לבדוק פרטנית, כדי שהשאלה ששואלת נציגת החברה להגנת הטבע תקבל תשובה.

גדעון שפר: זה אומר שבאותם מוקדי סיכון עם מוקדי חומרים נעשית הבדיקה הפרטנית העמוקה.

גדעון שפר: מעבר לכך, המשרד לאיכות הסביבה מכין את 200 האנשים שלו עם הרשויות המקומיות למקרה שכולל אישורי עבודה בשבת למי שיידרש.

ענת מאור: האם בסוגייה זו יש בעיות?

גדעון שפר: לא כל הביקורות שלהם באותם מוקדי סיכון כבר הושלמו.

גדעון שפר: הם צריכים להשלים את זה עד אחרון המפעלים, כאשר יש שתי רשויות שלהן יש סמכות לסגור או להביא לצווי סגירה.

ענת מאור: לא, שאלתי לגבי אישורי עבודה ייחודיים לרגל המילניום.

גדעון שפר: זה בתהליך.

גדעון שפר: היום אנחנו יושבים אצל הרבנים הראשיים כדי לטפל בסוגייה ההלכתית, לתת לאנשים חובשי כיפה אישור לעבוד בשבת.

גדעון שפר: החלק השני של אישורי העבודה נמצא אצל שר העבודה, וזה תהליך מקביל.

גדעון שפר: בסך הכל יש לנו ריכוז של כל הבקשות כמה אנשים הולכים לעבוד בליל המילניום.

ענת מאור: כמה זה?

גדעון שפר: סביב 8,000.

ענת מאור: אני רוצה להזכיר שעם כל החשיבות של קדושת השבת, והיא באמת חשובה לכולנו מעבר לכל מחלוקת פוליטית, לא יעלה על הדעת - הביטוי לא על הדעת הוא לא טוב, כי מה שאומרים שלא יעלה על הדעת, הוא עולה על הדעת - שאיזשהו צורך אמיתי לא ימומש.

ענת מאור: נשמח מאד שזה יהיה בדרך התקינה והמקובלת של אישורי עבודה, אבל אם לא, אנחנו פונים למנכ"ל לשקול שזה יהיה על פי צו תקנות שעת חירום, למרות שאני מאד לא אוהבת תקנות בכלל.

ענת מאור: אבל אם נדרש, לפחות נפעיל את זה במקרה אמיתי.

גדעון שפר: אני מעריך שאף אחד במשרד העבודה לא לא יאשר עבודה למי שצריך, זאת אומרת: זה לא יהיה המצב להבנתי.

ענת מאור: זה חשוב לשמוע.

ענת מאור: אנחנו מבקשים על זה מידע.

גדעון שפר: הפקודה הנוספת שעליה צריך עוד להשלים המשרד לאיכות המשרד את הסוגייה היא מה ההגדרה של כוננות צוותים במפעלים.

גדעון שפר: בחלק מהמפעלים יושבים כוננים במפעלים עצמם בליל המילניום, ובחלק באיזה שהן רמות קריאה שונות מהבית, כשגם זה צריך להיות מסוכם על ידי המשרד לאיכות הסביבה.

גדעון שפר: אז אנחנו נדע את הסטטוס הסופי.

גדעון שפר: צווי הסגירה זה תהליך משפטי לא פשוט, שצריך להכין אותו מספיק מוקדם כדי להפעיל אותו לקראת יום הבאג.

גדעון שפר: אנחנו גם נודיע איזושהי הודעה לאותם המפעלים עם איום על סגירה אמיתית, תהליך משפטי לא פשוט.

גדעון שפר: כוננות ומוכנות של המפעלים של משרד הביטחון ושל צה"ל - אני לא קורא לזה מפעלים, אבל חומרים מסוכנים למיניהם גם בצה"ל - היא מלאה, זאת אומרת:

גדעון שפר: ההיערכות של מפעלי משרד הביטחון וההיערכות של צה"ל לנושא חומרים מסוכנים הושלמה.

גדעון שפר: אפשר לקבל אותה כנתון.

גדעון שפר: לגבי ההסברה לציבור.

גדעון שפר: יצאנו עם מדיניות הסברה מאד ברורה, שאומרת שהציבור צריך לדעת.

גדעון שפר: רצוי שיידע, ואם תעלה שאלה מאזור פתח-תקווה שמאוכלס באזור תעשייה קרוב לאזור מגורים ויש בו עירוב של אנשים ומפעלים, מידת המודעות של הרשות בפתח-תקווה ושל המשרד לאיכות הסביבה לנושא הזה שם תהיה יותר גבוהה.

גדעון שפר: ככל שהציבור ילחץ את הרשויות: נא תגידו לנו מה קורה, זה רק יעזור, כי הרשות היא בעלת הסמכות כלפי המפעל.

גדעון שפר: לכן אני לא רוצה שנסתיר שיש חומרים מסוכנים.

גדעון שפר: אני חושב שיודעים.

גדעון שפר: האם נכון לצאת בהסברה שאומרת "שימו לב כל המפעלים"?

גדעון שפר: אנחנו לא יכולים לעשות את זה, כי זה עוד לא הושלם.

גדעון שפר: אני לא יכול לצאת בהודעה מרגיעה בשלב זה, כי אני לא יודע אם אוכל לעמוד מאחוריה.

גדעון שפר: אחת הבעיות היותר גדולות בתחום באג 2000 זה מידע אמין ולא מידע סתם, ולכן כל עוד זה לא הושלם, אני לא יכול לומר בוודאות שכרגע המוכנות היא מלאה.

גדעון שפר: אבל להבנתי, עד ליל המילניום רמת המוכנות שלנו לנושא באג 2000 לחומרים מסוכנים תהיה גבוהה.

ענת מאור: בכל זאת אני מבקשת לדעת לגבי המידע לציבור גם בנוגע לחומרים מסוכנים וגם מידע כללי.

ענת מאור: מה המכניזם שהחלטתם לעשות סופית לגבי המידע הכללי?

ענת מאור: החוברת שקיבלנו באמת מאד מבורכת.

ענת מאור: אני רואה בעיתונות מדורי פרסום ולא מידע ציבורי.

ענת מאור: באיזה עיתוי אתם מתכוונים לצאת עם מידע ציבורי ממלכתי?

גדעון שפר: מעכשיו יוצאים עד סוף השנה ברצף.

ענת מאור: באיזה אמצעים?

ענת מאור: בתקשורת האלקטרונית?

ענת מאור: בעיתונות?

גדעון שפר: לא בתקשורת האלקטרונית, זאת אומרת: בטלוויזיה לא, אלא בראיונות מובנים שעליהם יש דרישה טבעית של הערוצים השונים בסוגיות שנוגעות לבאג 2000, ובעיקר בתקשורת הכתובה בחמש השפות המדוברות בהודעות.

גדעון שפר: הולכים להיכנס דפים נלווים לשני העיתונים הגדולים: "ידיעות אחרונות" ו"מעריב".

ענת מאור: באיזה מועד?

גדעון שפר: אני משער שזה יקרה בתחילת דצמבר.

גדעון שפר: אנחנו צריכים לעשות את זה מספיק קרוב, כדי שזה יהיה רלוונטי לאזרח.

גדעון שפר: וכמובן בכל אמצעי השידור למיניהם הלא טלוויזיוניים אנחנו בקצב יחסית גבוה של הודעות החל מתחילת שבוע הבא.

גדעון שפר: עופר בנדב: לגבי יום המעבר עצמו, ה31- בדצמבר בלילה, אני רוצה להגיד לכם שאני עדיין מודאג.

גדעון שפר: אני לא שמעתי אם יש פה איזושהי התייחסות של פיקוד העורף להיערכות חירום.

ענת מאור: כי זה לא נושא הישיבה היום.

ענת מאור: עופר בנדב: אם יכול לקרות משהו והמשרד לאיכות הסביבה טוען שמדובר על בדיקת האפשרויות במקרה הגרוע ביותר - -

ענת מאור: ביקשתי ממך לקטוע את דבריך, כי הנושא הזה נידון בישיבה אחרת ויש היערכות שם למצב חירום.

אליעזר כהן: דנו בזה בנפרד בישיבה גדולה מאד.

גדעון שפר: ויש היערכות לחירום במשטרת ישראל.

גדעון שפר: אבישי גוטנר: לא ראיתי פה את כל הנושא של הוצאת צווים לסגור מפעלים.

גדעון שפר: זה הוזכר לפני זה, אבל ברגע שסגרנו אותם כאילו הוצאנו אותם מהמשחק לאותו לילה.

גדעון שפר: אחר כך מתכננים להחזיר אותם.

גדעון שפר: הצו הוא רק לאותו לילה.

גדעון שפר: מי אמר שהצו הוא רק לאותו לילה?

גדעון שפר: הצו הוא עד שהם מתקנים את הליקויים.

גדעון שפר: אבישי גוטנר: אבל איך משלבים אותם?

גדעון שפר: אם הבאג קיים, הוא קיים גם אחר כך.

ענת מאור: זאת נקודה מאד חשובה.

ענת מאור: הדגשנו אותה פעמיים-שלוש, ואני אחזור על זה גם בסיכום.

ענת מאור: ראשית, אני רוצה לברך את המשרד לאיכות הסביבה ואת הממשלה על ההתקדמות בהיערכות.

ענת מאור: אני בהחלט מוצאת שמחודש לחודש אנחנו מדווחים על ההתקדמות שחלה.

ענת מאור: עם זאת, אנחנו עומדים תשעה שבועות לפני המועד עצמו ו70- מפעלים טרם ענו.

ענת מאור: אנחנו יודעים שההליך גם של התראה וגם של יישום הסגירה הוא תהליך שלוקח זמן.

ענת מאור: לכן אני מבקשת שתוך שלושה שבועות נקבל מידע - לא נכנס ישיבה חדשה - על התקדמות הדברים.

ענת מאור: האם יש חורים במערכת שצריך לטפל בהם ביתר שאת בדרכים שלא חשבו מראש על מנת להגדיל, להבטיח ולהיות אחראים לביטחונם המרבי של האזרחים, ובמיוחד בריכוזים בערים הגדולות?

ענת מאור: בדרך כלל, התעשייה הגדולה והמסוכנת היא סמוכה לערים גדולות.

ענת מאור: הוועדה ללא ספק מגבה את הגישה שאנחנו היום רוצים דבר אחד, שיהיו צווי סגירה ולא צווי חקירה, זה היעד.

ענת מאור: אני רוצה להדגיש את עניין ההסברה.

ענת מאור: אי אפשר לתת גלולות הרגעה, וגם אנחנו לא ניתן גיבוי לגלולות ההרגעה.

ענת מאור: צריך להעביר מידע אמין, אבל לדאוג שהמצב יהיה בטיחותי ואז להעביר מידע אמין.

ענת מאור: אני חושבת ששיתוף הפעולה בין המשרד לאיכות הסביבה לבין הרשויות המקומיות לגבי אותם מפעלים שהם לא המפעלים הגדולים - אלא הקטנים ומידת הסיכון שבהם והאיום אחר כך על אזרחים ואזרחיות היא לא קטנה - חייב להיות הרבה יותר הדוק.

ענת מאור: גדעון שפר, אני מבקשת מכם כמשרד מתאם וגם מהמשרד לאיכות הסביבה עם השלטון המקומי - וגם מנציגי השלטון המקומי ומשרד הפנים - לראות בנקודה הזאת אחת הנקודות המרכזיות ביותר.

ענת מאור: אני מבקשת לדעת מה קורה אם ראש עיר לא מספיק ער לכך.

ענת מאור: האם יש לו כלים ואינפורמציה איך הוא מוציא את צווי הסגירה ומונע את החקירה לאחר מכן?

ענת מאור: זאת נקודה שנראית לי דרושה הבהרת יתר.

ענת מאור: אני רוצה להזכיר את דברי מבקר המדינה.

ענת מאור: טוב שהדוח יצא, טוב שהוא מהווה התראה לכולנו.

ענת מאור: את טפיחות השכם נשאיר לכולנו ל2- בינואר, בתקווה שבאמת נעשה הלאה את כל הנדרש ואת כל המצופה.

ענת מאור: עד כאן לסיכום הישיבה הזו.

ענת מאור: אני רוצה לעדכן שבשבוע הבא - אנחנו לא עוסקים רק בבאג 2000 - סוכנות החלל הזמינה אותנו למצפה רמון בשעה 4:00 לפנות בוקר.

ענת מאור: מי שצעיר ברוחו וחוויות טבע עוד מסעירות אותו, מוזמן לשמור אתנו על קשר.

ענת מאור: תודה רבה לכולם, אני נועלת את הישיבה.